
Fotosyntesens lysafhængighed
Formål:
At undersøge, hvordan størrelsen af fotosyntesen afhænger af mængden af lys
Teori
Fotosyntese er essentiel for at mennesket og andre organismer kan leve på jorden. Fotoprocessen er den process, som sker i planter og få bakterier, hvor der dannes ilt. Processen kan opstilles på kemisk form. 6CO2 + 12H2O + lysenergi -> C6H12O6 + 6O2 + 6H2O. Planterne benytter altså kuldioxid, vand og solerngi og danner derfra glukose, oxygen og vand. Selve processen foregår i plantecellernes kloroplaster. Kloroplasterne er små organeller som indeholde nogle små flade membransække, kaldet thylakoider. Thylakoider fremkommer i små stakke, som er kaldet grana. Det er i thylakoidmembranerne at planternes pigmenter er. Her snakket man primært om klorofyl a, som det vigtigste. Det er disse pigmenter som er med til at afgøre hvilken farve bladet har. Bladet vil primært absorbere lys i den blå bølgelængde (380-500nm) og i den røde bølgelængde (640-690nm). Det betyder at lyset i den grønne og i det gule område vil blive reflekteret tilbage, og det er altså derfor vi som mennesker anskuer blade som grønne og gule. 
Når man snakker om fotosyntese kan man inddele denne i to faser. Lysprocessen og mørkeprocessen. Når kuldioxid vha. ATP og NADPH indbygges i organiske forbindelser og katalyseres af enzymer i stroma kalder man for mørkereaktioner eller Calvin-cyklus, efter manden som klarlagde disse. I lysprocessen foregår i thylakoidmembranerne og det er her, at energien fra lyset omdannes til ATP, som efterfølgende driver mørkeprocessen. Mørkeprocessen behøver nødvendigvis ikke at foregå i mørke, og er i teorien uafhængig af om der er lys til stede, hvis bare der tilføres nok ATP og NADPH. 
I den lysafhængige del bliver solens lysenergi opfanget og ved en række kemiske reaktioner omdannet til ATP og NADPH. ATP er forkortelsen for adenosintriphosphat, som er et molekyle opbygget af et adonesinmolekyle, hvortil der er bundet tre fosfatgrupper. Når en af fosfatgrupperne spaltes fra, frigives energi og ATDP bliver til ADP, adeosindiphosphat. I lysprocessen “oplades” ADP’erne til ATP’er og der føres samtidig hydrogen og elektroner fra vandet over til NADP+, så de bliver til NADPH. Den resterende oxygen udsendes som O2. Calvin cyklussen, der ikke behøver lys, bruges energien fra ATP og NADPH til at lave CO2 til sukkerstof, C6H12O6, da NADPH afgiver hydrogenen til carbondioxiden. Den kemiske reaktion som bruttoformel skrives som følgende: 6 CO2 + 12 NADPH + 12 H2O + 18 ATP → C6H12O6 + 12 NADP+ +18 ADP + 18 P

Som illustrationen viser, så opfanges lysenergien i thylakoiderne, hvorfra der dannes ATP fra ADP og der overføres elektroner og hydrogen fra vandmolekylet til NADP+
Respirationen derimod er den omvendte process, hvor C6H12O6 + 6O2 + 30 (ADP+P) omdannes til 6CO2 + 6H2O + 30 ATP. En del af den glukose som dannes i planternes fotosyntese bliver nemlig også brugt i respirationen til vækst og reproduktion. Glukosen fremtræder nemlig som et af de næringstoffer, som planterne skal bruge for at kunne vokse. Planterne optager primært deres næringsstoffer gennem rødderne, men en mindre del optages gennem luften via. spalteåbninger i bladende. Næringsstofferne som planterne benytter sig af er inddelt i to grupper, makronæringsstoffer og mikronæringsstoffer. Makronæringsstofferne består af Nitrogen, Kalium, Calcium, Phosphor, Magnesium og Svovl. Disse indgår som en del af de organiske molekyler plantevævet består af, og skal derfor bruges i store mængder. Nitrogen bruges eksempelvis til at danne aminosyrer som indgår i plantens proteiner. Mikronæringsstofferne indgår i mindre mængder og benyttes især som dele af cellernes enzymer. 
Når man skal regne på fotosyntese og respiration taler man om en nettoprimærproduktion og en bruttoprimærproduktion. Nettoprimærproduktionen er den mængde af O2 som planten har dannet, minus den O2 som plantet har forbrugt ved respiration og vækst. Bruttoprimærproduktionen er den totale mængde af O2 som er blevet dannet ved fotosyntese. Respirationen findes i 0% flasken, da der ikke bliver tilført lys, vil der altså udelukkende foregå respiration. 
Hypotese
Der forventes at der vil blive dannet mest ilt i flasken med mest lys. 
Materialer
Vand, vandpest, Iltsensor (til ilt i vandig opløsning), aquatisk produktivitets flasker og system, fluocerende lys, marker.
Fremgangsmåde
DAG 1
1. Produktivitetsflaskerne fyldes hver med vandpest
2. Der laves et vandbad med koldt vand
3. Flaskerne kommes ned i vandbadet og iltkoncentrationen måles med iltsensoren
4. Iltkoncentrationerne noteres ned i skemaet.
5. Sæt flaskerne i det aquatiske produktivitets system og sæt dem under lys i minimum 24 timer.
DAG 2 
1. Sæt iltmåleren op som i gjorde den første dag
2. Målt iltkoncentrationen i de enkelte flasker ved forsigtigt at fjerne låget, hvorefter iltsensoren dyppes i vandet. Sensoren skal dækkes helt, men må ikke ramme bunden af glasset. Notér resultatet i skemaet.
Resultater
	Lysintensitet
	Startkoncentration(mg/L)
	Slutkoncentration (mg/L)
	Respiration (mg/L)
	NPP (mg/L)
	BPP(mg/L)

	0
	7,3 
	0,4
	6,9
	-6,9
	0

	25
	7,4 
	9,5
	6,9
	2,1
	9

	50
	7,5 
	11,1
	6,9
	3,6
	10,5

	75
	7,5  
	13,0
	6,9
	5,5
	12,4

	100
	7,5 
	10,5
	6,9
	3
	9,9


Grafen viser sammenhængen ml. lysintensiteten (x-aksen) og koncentrationen af ilt i vandet (y-aksen)

I et forsøg som dette kan der opstå en del fejlkilder. Følgende kan være relevante for vores forsøg. 
· Der kan være fyldt en ulige mængde vand i flaskerne, derfor et ulig indhold af ilt. 
· Lyset kan have været varierende eller ikke lige fordelt over de fem flasker. 
· Har plantens stilk været knust ved afskæring kan dette have forværret iltafgivelsen fra planten. 
· Planternes størrelser har ikke været ens. 
Resultaterne viser en stigning fra lysintensitet med 25% til 75%, hvoraf tallet ved 100% er faldet igen. Dette kan være sket som en konsekvens af, at planten har fået for meget lys, hvorfor det har medført en stagnering og O2 dannelsen derfor er ophørt. 

Konklusion
Ud fra dette forsøg kan der konkluderes at fotosyntesen er afhængig af lys. Derudover vil der ved mere lys, foregå en større produktion af O2. Er der ikke lys til stede vil planten derimod lave respiration og derfor danne CO2. 

